Besig in die huis: Maak skoon en voel goed | Netwerk24
Besig in die huis: Maak skoon en voel goed
Skoonmaak is iets waaroor die meeste mense graag kla, maar tydens die pandemie het talle hulself verras deur te begin skrop en skuur vir 'n vale. Nou is dit weer lente en oudergewoonte kom die stoflappe en emmers vol seepwater weer uit vir die jaarlikse uit-turn ter voorbereiding van die feestyd wat voorlê.
Kuier het gaan ondersoek instel oor die moontlike impak van hierdie skoonmakery op 'n mens se gemoedstoestand. Want as daar een ding is wat mense die laaste ruk begin besef het, is dit die belangrikheid van mental health. So, is dit moontlik om jou gedagtes én jou huis gelyktydig skoon te skrop?
"Ek weet nie hoekom nie, maar tydens die begin van die pandemie, in daai aaklige weke wat jy nie uit jou huis uit mag geroer het nie, het ek sulke vreemde cravings in die nag, as almal geslaap het, gekry om te begin skrop," lag Sustana Cyster (43) van Kaapstad.